Ehdotus: neuvoston asetus kalavarojen säilyttämisestä suojelemalla nuoria meren eliöitä teknisin toimenpitein annetun asetuksen (EY) N:o 850/98 muuttamisesta kuudennen kerran /* KOM/2000/0501 lopull. - CNS 2000/0215 */



Virallinen lehti nro C 365 E , 19/12/2000 s. 0264 - 0267



Ehdotus: NEUVOSTON ASETUS kalavarojen säilyttämisestä suojelemalla nuoria meren eliöitä teknisin toimenpitein annetun asetuksen (EY) N:o 850/98 muuttamisesta kuudennen kerran (komission esittämä) PERUSTELUT Erilaisten kalastustoimien tehokkuuden ja kalavarojen säilyttämisen varmistamiseksi neuvoston asetuksessa (EY) N:o 850/98 vahvistettuja edellytyksiä on selkeytettävä tai oikaistava seuraavien seikkojen osalta: 1) prosenttiosuuden laskeminen alle 16 millimetrin silmäkoon verkoilla pyydettyjen, aluksessa lajiteltujen tai aluksesta purettujen meren eliöiden elopainosta, 2) neliösilmäluukun asentaminen hinattaviin verkkoihin, joiden silmät ovat kokoluokassa 70-79 millimetriä, ja lajitteluristikon asentaminen hinattaviin verkkoihin, joiden silmät kovat kokoluokassa 32-54 millimetriä, 3) haroilla kalastaminen, 4) isotaskurapujen osien tai vahingoittuneiden isotaskurapujen purkaminen aluksesta, 5) isotaskurapujen aluekohtaisten vähimmäiskokojen asianmukaisen noudattamisen varmistaminen, 6) tarvittavien tietojen antaminen toimivaltaisille valvontaviranomaisille makrillin suojelualueella kalastuksesta, 7) eräiden kalastusmenetelmien käyttökiellon vahvistaminen eräillä alueilla ja tiettyinä ajanjaksoina kummeliturskan suojelemiseksi, 8) käytettävien kiinteiden pyydysten silmäkoko kalastettaessa useita lajeja Pohjanmerellä ja siihen liittyvillä maantieteellisillä alueilla, 9) sellaisten verkkojen yhdistelmien käyttö, joiden silmäkoot ovat 16-31 millimetriä ja vähintään 100 millimetriä tai 80-99 millimetriä ja vähintään 100 millimetriä alueilla 1 tai 2, Skagerrakia ja Kattegatia lukuun ottamatta, 10) langustin, punakampelan, vinohammassimpukan ja piikkimakrillin erään lajin vähimmäiskoot, 11) langustin koon mittaaminen. 2000/0215 (CNS) Ehdotus: NEUVOSTON ASETUS kalavarojen säilyttämisestä suojelemalla nuoria meren eliöitä teknisin toimenpitein annetun asetuksen (EY) N:o 850/98 muuttamisesta kuudennen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C [...], [...], s. [...]. ottaa huomioon Euroopan parlamentin lausunnon [2], [2] EYVL C [...], [...], s. [...]. ottaa huomioon talous- ja sosiaalikomitean lausunnon [3], [3] EYVL C [...], [...], s. [...]. sekä katsoo seuraavaa: (1) Erilaisten kalastustoimien tehokkuuden ja kalavarojen säilyttämisen varmistamiseksi neuvoston asetuksessa (EY) N:o 850/98 [4] vahvistettuja edellytyksiä on selkeytettävä tai oikaistava seuraavien seikkojen osalta: [4] EYVL L 125, 27.4.1998, s. 1. Asetus sellaisena kuin se on viimeksi muutettuna asetuksella (EY) N:o .../... i) prosenttiosuuden laskeminen silmäkooltaan alle 16 millimetriä olevilla verkoilla pyydettyjen, aluksessa lajiteltujen tai aluksesta purettujen meren eliöiden elopainosta, ii) neliösilmäluukun asentaminen hinattaviin verkkoihin, joiden silmät ovat kokoluokassa 70-79 millimetriä, ja lajitteluristikon asentaminen hinattaviin verkkoihin, joiden silmät ovat kokoluokassa 32-54 millimetriä, iii) haroilla kalastaminen, iv) isotaskurapujen osien tai vahingoittuneiden isotaskurapujen purkaminen aluksesta, v) isotaskurapujen aluekohtaisten vähimmäiskokojen asianmukaisen noudattamisen varmistaminen, vi) tarvittavien tietojen antaminen toimivaltaisille valvontaviranomaisille makrillin suojelualueella kalastuksesta, vii) eräiden kalastusmenetelmien käyttökiellon vahvistaminen eräillä alueilla ja tiettyinä ajanjaksoina kummeliturskan suojelemiseksi, viii) käytettävien kiinteiden pyydysten silmäkoko kalastettaessa useita lajeja Pohjanmerellä ja siihen liittyvillä maantieteellisillä alueilla, ix) sellaisten verkkojen yhdistelmien käyttö, joiden silmäkoot ovat 16-31 millimetriä ja vähintään 100 millimetriä tai 80-99 millimetriä ja vähintään 100 millimetriä alueilla 1 tai 2, Skagerrakia ja Kattegatia lukuun ottamatta, x) langustin, punakampelan, vinohammassimpukan ja piikkimakrillin erään lajin vähimmäiskoot, xi) langustin koon mittaaminen. (2) Asetus (EY) N:o 850/98 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 850/98 seuraavasti: 1. Poistetaan 5 artiklan 5 kohta. 2. Muutetaan 7 artikla seuraavasti: a) korvataan 4 kohta seuraavasti: "4. Sen estämättä, mitä 1 kohdan a alakohdassa säädetään, jokainen hinattava pohjatrooli, ankkuroitu kierrenuotta tai vastaava hinattava verkko, jonka silmät ovat kokoluokassa 70-79 millimetriä, on varustettava neliösilmäluukulla, jonka silmäkoko on vähintään 80 millimetriä." b) lisätään 5 kohdan loppuun teksti seuraavasti: ", tai lajitteluristikkoa, jonka käyttö vahvistetaan 46 artiklan edellytysten mukaisesti." 3. Korvataan 10 artikla seuraavasti: "10 artikla Sen estämättä, mitä 4 artiklassa säädetään; on kiellettyä a) siirtää toiseen alukseen muita meren eliöitä kuin simpukoita sellaisen pyyntimatkan aikana, jolla aluksella on haroja; b) pitää aluksella tai purkaa aluksesta yli 5 prosenttia painosta muita meren eliöitä kuin simpukoita." 4. Korvataan 18 artiklan 4 kohta seuraavasti: "4. - Isotaskurapuja saa pitää aluksella ja purkaa alukselta vain kokonaisina. Irrallisia saksia saa olla kuitenkin enintään 10 prosenttia isotaskurapujen kokonaissaaliin painosta tai saaliin osista, jotka on pidetty aluksella tai purettu aluksesta." 5. Lisätään 19 artiklaan 4 kohta seuraavasti: "4. On kiellettyä pitää aluksella tai purkaa alukselta sellaisella pyyntimatkalla pyydettyjä isotaskurapuja, jonka aikana pyyntiä ei ole suoritettu kokonaan seuraavilla alueilla: - Alueet 1 ja 2 pituuspiirin 56° pohjoista pituutta pohjoispuolella tai - Alue 2 pituuspiirin 56° pohjoista pituutta eteläpuolella, lukuun ottamatta ICES-alueita IV b ja c sekä ICES-alueita VII d, e ja f tai - ICES-alueet IV b ja c pituuspiirin 56° pohjoista pituutta eteläpuolella tai - ICES-alueet VII d, e ja f tai - Alue 3." 6. Korvataan 22 artiklan 3 kohdan viimeisessä alakohdassa viittaus Ranskan ja Yhdistyneen kuningaskunnan toimivaltaiseen valvontaviranomaiseen seuraavasti: - Ranska: " CROSS Etel Service Surpeche Telekopio: +33 (0) 2 97 55 23 75 Teleksi: CRAPECH 951.892 " - Yhdistynyt kuningaskunta: " Ministry of Agriculture Fisheries and Food: Telekopio: +44 (0) 207 270 8125 Sähköpostiosoite: s.h.dutyroom-wpe@egd.maff.gov.uk Teleksi: London 21274 " 7. Muutetaan 28 artikla seuraavasti: a) Korvataan 1 kohdan a alakohta seuraavasti: "a) 1 päivästä lokakuuta seuraavan vuoden 31 päivään tammikuuta seuraavat koordinaatit yhdistävän linjan rajoittamalla maantieteellisellä alueella: - 43° 46.5' pohjoista leveyttä, 7° 54.4' läntistä pituutta, - 44° 01.5' pohjoista leveyttä, 7° 54.4' läntistä pituutta, - 43° 25' pohjoista leveyttä, 9° 12' läntistä pituutta, - 43° 10' pohjoista leveyttä, 9° 12' läntistä pituutta"; b) Poistetaan 1 kohdan b alakohta. 8. Korvataan liite VI tämän asetuksen liitteellä I. 9. Muutetaan liite X seuraavasti: a) korvataan 1 kohta seuraavasti: "1. Silmäkokoyhdistelmät: 16-31 mm + >= 100 mm Aluksella pidetyssä tai sieltä puretussa saaliissa on oltava vähintään 20 % mitä tahansa katkarapujen ja hietakatkarapujen (Pandalus montagui, Crangon spp. and Palaemon spp.) sekoitusta." b) korvataan 4 kohta seuraavasti: "4. Silmäkokoyhdistelmät: 80-99 mm + >= 100 mm Aluksella pidetyssä tai sieltä puretussa saaliissa on oltava vähintään 40 % mitä tahansa liitteessä I lueteltujen silmäkokoluokkaan 80-99 mm kuuluvien kohdelajien sekoitusta." 10. Muutetaan liite XII seuraavasti: - Punakampelan (Pleuronectes platessa) vähimmäiskoko alueilla 1-5 Skagerrakia ja Kattegatia lukuun ottamatta on 27 cm. - Lisätään alaviite, joka liittyy piikkimakrillin (Trachurus spp) 15 cm:n vähimmäiskokoon alueilla 1-5 Skagerrakia ja Kattegatia lukuun ottamatta, seuraavasti: "Azorien saarten lähivesillä, jotka kuuluvat Portugalin suvereniteettiin tai lainkäyttövaltaan, pyydystettyyn piikkimakrilliin (Trachurus picturatus) ei sovelleta vähimmäiskokoa."; - Korvataan kohta "Simpukka (Spisula solidissima) ilmaisulla "Vinohammassimpukka (Spisula solida)" ja - Langustin (Palinurus spp.) vähimmäiskoko alueilla 1-5 Skagerrakia ja Kattegatia lukuun ottamatta on 95 mm. 11. Muutetaan liite XIII seuraavasti: - Poistetaan 3 kohdassa ilmaisu "tai langustin". - Lisätään 8 kohta seuraavasti: "8. Langustin koko on mitattava kuvassa 7 esitetyllä tavalla eli selkäkilven pituus mitattuna otsapiikin kärjestä selkäkilven loppuun." - Lisätään tämän asetuksen liitteessä 2 oleva kuva kuvaksi 7. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE 1 Liite "LIITE VI KIINTEÄT PYYDYKSET: Alueet 1 ja 2 >TAULUKON PAIKKA> (1) ICES-suuralueilla VI ja VII pyydetyt ja alueella pidetyt merikrottisaaliit (Lophius spp.), joita on yli 30 prosenttia näillä alueilla pyydetystä aluksella pidetystä kokonaissaaliista, on pyydettävä vähimmäissilmäkooltaan vähintään 250 mm:n pyydyksillä. (2) ICES-alueilla VII e ja VII d vähimmäissilmäkoko on 90 mm 31 päivästä joulukuuta 1999 alkaen. (3) ICES-alueilla VII e ja VII d vähimmäissilmäkoko on 110 mm 31 päivästä joulukuuta 1999 alkaen. (4) Sovelletaan ainoastaan ICES-alueilla VII d ja III a sekä Pohjanmerellä." LIITE 2 >VIITTAUS KAAVIOON>